Vuoden betonirakenne
2010–2019

| Vuosi | Sijaintipaikka | Nimi | Palkitut | Viitteet ja muuta |
| --- | --- | --- | --- | --- |
| 2010 | Vantaa | Pyhän Laurin kappeli | Avanto Arkkitehdit Oy, arkkitehdit Ville Hara ja Anu Puustinen, insinööritoimisto R. J. Heiskanen Oy, Rakennuspartio Oy, kuvanveistäjä Pertti Kukkonen (valokuitubetoniset ristinmuotoiset teokset) ja rakennuttaja Vantaan seurakuntayhtymä. | Kunniamaininnan sai Kymenlaakson ammattikorkeakoulun Pajan, muotoilun ja restauroinnin koulutusohjelman työpajatilat, viestintäpalvelut ja tietohallinto Kasarminmäellä, Kouvolassa. Palkitut: Arkkitehdit NRT Oy, Finnmap Consulting Oy, NCC Rakennus Oy Kaakkois-Suomi ja rakennuttaja Kymenlaakson ammattikorkeakoulu. |
| 2011 | Helsinki | As Oy Flooranaukio ja Kiint Oy Lontoonkuja | Arkkitehtuuritoimisto Heikkinen–Komonen Oy:n arkkitehdit Mikko Heikkinen, Markku Komonen ja Kai van der Puij, Finnmap Consulting Oy, kaavoittaja, tekniikan lisensiaatti, arkkitehti Mikael Sundman, betonielementtien valmistaja Parma Oy ja rakennuttaja Helsingin kaupungin Asuntotuotantotoimisto Att. | Asuntokohde, jossa on yhteensä 122 asuntoa. Julkisivuarkkitehtuuri perustuu Arabianrannan Posliinikadulle vuonna 2007 järjestettyyn kutsukilpailuun. Rakennukset ovat teräsbetonielementtirakenteisia sekä rungoltaan että julkisivuiltaan. Niiden kadunpuoleiset julkisivut ovat tiilipintaisia Arabian vanhojen tehdasrakennusten tapaan. Sisäpihan betonielementtijulkisivut ovat valkobetonipintaisia ja muodostavat aaltoilevan pinnan. Julkisivuelementeissä on lisäksi kukkamainen muotoaihe, joka on tehty elementtien pintaan mosaikkityönä. Mosaiikki on peräisin Arabian tehtaan tuotannossa syntyvästä jäteposliinista. |
| 2012 | Seinäjoki | Seinäjoen kaupunginkirjaston pääkirjaston laajennusosa Apila | JKMM Arkkitehdit Oy, rakennesuunnittelija Ramboll Finland Oy, runkorakenteiden pääurakoitsija Rakennusliike Timo Nyyssölä Oy ja rakennuttaja Seinäjoen kaupunki. | Kunniamaininta myönnettiin Saunalahden koululle, Espoon Saunalahdessa. Koulun lisäksi rakennuksessa toimii päivähoito, kirjasto ja nuorisotilat. Palkitut ovat Verstas Arkkitehdit Oy, Ramboll Finland Oy, YIT Rakennus Oy ja rakennuttaja Espoon kaupungin tilakeskus. |
| 2013 | Turku | Kirjastosilta | Arkkitehdit Teo Tammivuori ja Hanna Hyvönen ja Insinööritoimisto Pontek, pääurakoitsija Insinööritoimisto Seppo Rantala Oy, kaavoittaja, arkkitehti Iina Paasikivi Turun kaupungilta sekä sillan rakennuttaja Turun kaupungin Kiinteistöliikelaitos | Kunniamaininta jaettiin Turun Hirvensalossa olevan pientalo villAma toteutuksesta ja suunnittelusta. Palkitut ovat arkkitehtitoimisto Sigge Oy ja betonielementtien toteutuksesta (valmistus ja asennus) Betoniluoma Oy. Myös talon rakennuttaneet yksityishenkilöt palkittiin. |
| 2014 | Helsinki | Heka Länsisatamankatu 23 | Arkkitehtitoimisto Huttunen–Lipasti–Pakkanen Oy, Insinööritoimisto Jonecon Oy, NCC Rakennus Oy, betonielementtitoimittaja Ämmän Betoni Oy ja kuitubetonielementtien valmistaja Rieder Smart Elements GmbH ja Seroc Oy. Rakennuttajana palkittiin Helsingin kaupungin Asuntotuotantotoimisto ATT. | Voittajatalo on kaupungin vuokra-asuntokohde Jätkäsaaressa. Talon julkisivujen verhouksessa on käytetty pitsimäisiä kuitubetonielementtejä parvekeseinissä, graafista betonia, hiekkapuhallettua ja hiottua betonipintaa. Myös sisätiloissa betonia on käytetty uudenlaisella tavalla. Arkkitehtuuri perustuu kutsukilpailuun, joka järjestettiin vuonna 2009. Huttunen–Lipasti–Pakkanen voitti kilpailun ehdotuksellaan LightHouse. |
| 2015 | Kangasala | Kangasala-talo | Palkitut ovat Arkkitehtitoimisto Heikkinen & Komonen Oy, A-insinöörit Suunnittelu Oy, betonielementtien valmistaja Betset Oy ja niiden patinointiurakoitsija Betonipallas Oy sekä kohteen rakennuttaja, Kangasalan kunnan omistama Kangasalan Torikeskus Oy. | Kunnan keskustaan pääkirjaston viereen rakennetussa Kangasala-talossa on kunnanvaltuuston ja -hallituksen kokoustilat, taidemuseo, galleriatila ja monikäyttösali. Monoliittisen rakennuksen julkisivu on verkkomaisesti kuvioitua ruosteenruskeaksi patinoitua betonia ja betonipintaa on merkittävästi myös sisätiloissa. |
| 2016 | Helsinki | Asunto Oy Helsingin Viuhka | Palkitut ovat Arkkitehtitoimisto Konkret Oy, rakennesuunnittelija Sweco Rakennetekniikka Oy, pääurakoitsija Fira Oy, betonielementit toimittaneet Parma Oy ja Betonimestarit Oy sekä kohteen rakennuttaja VVO-Yhtymä Oyj:n Rakennuttamisyksikkö. | Kohde on asuinkerrostalo Rastilan metroaseman kyljessä. Tietomallintamalla suunnitellun tornitalon rakentamisessa on käytetty runsaasti esivalmisteisia rakennusosia. Valkoisissa julkisivuissa on muun muassa graafista betonia ja sileää valkobetonia. Parvekkeet ovat uusi ratkaisu, ulkonevat ”noppaparvekkeet” on valettu valkobetonista yhtenä kappaleena, ja niiden vedeneristys ja pellitykset on asennettu tehtaalla.  Kunniamaininta myönnettiin Helsingin Roihuvuoren ala-asteen koulun peruskorjauksesta Jeskanen-Repo-Teränne Arkkitehdit Oy:lle, insinööritoimisto Pontek Oy:lle, Ämmän Betoni Oy:lle, HKR-rakennuttajalle ja Helsingin kaupungin kiinteistövirastolle. Arkkitehti Aarno Ruusuvuoren suunnittelema koulurakennus on valmistunut vuonna 1967. Se edustaa pelkistettyä betoniarkkitehtuuria. |
| 2017 | Helsinki | Kruunuvuorenrannan koonta-asema | Palkinnon saavat kohteen pääsuunnittelija Arkkitehtuuritoimisto B&M Oy, rakennesuunnittelija FCG Suunnittelu ja tekniikka Oy, pääurakoitsija Rakennuspartio Oy, elementtien 3D-mallinnuksen tehnyt Topi Äikäs Betoniviidakko Oy:stä, betonielementtien toimittaja Parma Oy:n Kangasalan tehdas, patinointikäsittelyt tehnyt Betonipallas Oy ja rakennuttaja Kruunuvuorenrannan Jätteen Putkikeräys Oy sekä rakennuttajakonsultti ja -valvoja JLL Finland Oy. | Palkittu kohde on Helsingin Kruunuvuorenrantaan valmistunut uuden asuinalueen jätteiden putkikeräysjärjestelmän koonta-asema, jonne jätteet kulkevat maanalaisia putkistoja pitkin. Palkintolautakunnan mukaan betonia on käytetty rakennuksessa kokonaisvaltaisesti sisä- ja ulkotiloissa. Rakennuksen betonielementtisen kolmiulotteisen julkisivun elementit ovat syntyneet rouheisen kalliopinnan jäkäläkasvuston inspiroimana, ne on suunniteltu mallintamalla ja tehty vain neljästä erilaisesta eri asentoon asennetusta elementtityypistä. Julkisivupinta on patioitu ruosteenruskeaksi. |
| 2018 | Helsinki | Amos Rex | Palkinnon saavat rakennuttaja Föreningen Konstsamfundet r.f., tilaaja Fastighets Ab Glaspalatset i Helsingfors, käyttäjä Amos Rex sekä rakennuttajakonsulttina ja projektinjohtajana toiminut Haahtela-rakennuttaminen Oy. Arkkitehtisuunnittelusta palkitaan JKMM Arkkitehdit Oy, rakennesuunnittelusta Sipti Oy ja kupolien suunnittelija Sweco Rakennetekniikka Oy ja LVIS-suunnittelusta vastannut Ramboll Finland Oy. Kohteen toteuttajina palkitaan urakoinnista Haahtela Oy, betonikivivalmistaja Rakennusbetoni- ja Elementti Oy, Viher-Pirkka Oy ympäristörakentamisesta ja betonilattioiden tekijä Bermanto Oy. | Taidemuseo Amox Rex koostuu uusista Lasipalatsin aukion alle rakennetuista maanalaisista näyttelytiloista ja peruskorjatusta Lasipalatsista. Taidemuseon ulospäin näkyviä betonisia osia ovat kupolirakenteet tapahtuma-aukiolla. Vuonna 1936 valmistunut Lasipalatsi ja sen elokuvateatteri on peruskorjattu. Museon maanalaisissa tiloissa betonia on käytetty muun muassa lattioissa ja portaissa. |
| 2019 | Helsinki | Jätkäsaaren peruskoulu | Palkinnon saavat kohteen pääsuunnittelija Aarti Ollila Ristola Arkkitehdit Oy, rakennesuunnittelija Sitowise Oy, projektinjohtourakoitsija SRV Rakennus Oy, julkisivun betonielementtien toimittaja  Betoniluoma Oy, rakennuttajakonsultti Indepro Oy ja Helsingin kaupunki tilaajana. | Kunniamaininnan saa HASO Rantapuisto ja Heka Pukinmäki Isonpellontie 6 -asuinkorttelikokonaisuus Helsingin Pukinmäessä. Palkitut ovat Arkkitehtuuritoimisto B&M Oy, elementtisuunnittelija JL-Rakenne Oy, pääurakoitsija Varte Oy, betonielementtien valmistaja Suutarinen Yhtiöt Oy ja rakennuttaja Helsingin kaupunki asuntotuotanto |
Kuvia vuosien 2010–2019 voittajista
2010 Pyhän Laurin kappeli
2011 Flooranaukio – Lontoonkuja
2012 Seinäjoen uusi kaupunginkirjasto Apila
2013 Turun Kirjastosilta
2014 Länsisatamankatu 23
2015 Kangasala-talo
2016 Asunto Oy Helsingin Viuhka
2017 Kruunuvuorenrannan koonta-asema
2018 Amos Rex
2019 Jätkäsaaren peruskoulu
Kunniamaininta
2016 Kunniamaininta: Roihuvuoren ala-asteen koulu, Helsinki